Merkezê Îrtîbatî û Çapemenîye yê Hêzanê Asayîşê Zereyî yê Rojawanî derheqê operasyonê înan ê vera DAÎŞî de eşkerayîyêke daye.
Eşkerayîye de wina ame vatene: ''Agahîyî resayî ma destî ke hucreyê nimiteyî yê DAÎŞî planê hêrişê vera Kampa Holî û hêzanê ma do bikerê. Hêzanê ma naye ser o eşt hucreyanê nimiteyan ser. Şer de tay cergî kişîyayî, tay cergê bînî tepişîyayî û dest nîya cebilxaneyê cergan ser. Derheqê operasyonî de ma do dima agahîyanê hîna hîrayan bidê.''
